এখন আসি বিএনপির সিয়র ভাইস চেয়ারম্যান তারেক রহমানের কথায়। এ যাত্রায় তিনি বঙ্গবন্ধুকে রাজাকার বানিয়ে ছেড়েছেন। বঙ্গবন্ধুকে নিয়ে এর আগেও বিতর্কিত মন্তব্য করা তারেক বলতে থাকেন, আওয়ামী লীগ দাবি করে তারা মুক্তিযুদ্ধের সপক্ষের দল, মুক্তিযুদ্ধের দল। এই দলকে শেখ মুজিব কি করল-ব্যান করে দিল। আরে তুমি তো পৃথিবীর সবচেয়ে বড় রাজাকাররে ভাই। … মুক্তিযুদ্ধের সপক্ষের দলকে তুমি ব্যান করে দিলে, তা তো মুক্তিযুদ্ধের সবচেয়ে বড় বিপক্ষের কাজ হলো। মুক্তিযুদ্ধের বিপক্ষের কাজ কে করবে ভাই? একজন রাজাকারই তো করবে। তাহলে শেখ মুজিবকে কি বলা যায়? বাংলাদেশের সবচেয়ে বড় রাজাকার। বিজয় দিবস উপলক্ষে সোমবার লন্ডনে বিএনপির এক আলোচনা সভায় বিএনপির জ্যেষ্ঠ ভাইস চেয়ারম্যান তারেক দাবি করেছেন, একাত্তরে বাংলাদেশের স্বাধীনতার ঘোষণা আসার ঠিক আগে ইয়াহিয়া খানকে প্রেসিডেন্ট মেনে তাঁর সঙ্গে সমঝোতা করেছিলেন বঙ্গবন্ধু শেখ মুজিবুর রহমান। যদিও আজগুবি এই তথ্যের জনক তারেক রহমান। আওয়ামী লীগের মুক্তিযুদ্ধের প্রস্তুতি ছিল না দাবি করে এর পক্ষে বহুল বিতর্কিত দুই লেখকের লেখা উদ্ধৃত করে শোনান তারেক। হাওয়া ভবনের সম্রাট বলেন, শেখ মুজিবুর রহমান যদি ৭ মার্চ সেনাবাহিনীর বাঙালী অফিসারদের নিয়ে যুদ্ধ শুরু করতেন, তাহলে যে ‘সামান্য সংখ্যক’ পাকিস্তানী সৈন্য তখন ছিল, তাদের সহজেই পরাজিত করা যেত; প্রাণহানি ও অর্থনৈতিক ক্ষতি ‘অনেক কমানো’ যেত। বিএনপির এই নেতার সাহসিকতা দেখে অনেকেই প্রশ্ন করছেন, এত সাহস এত বোঝেন এর পরও উনাকে কেন ধরা ছোঁয়ার বাইরে পালিয়ে থাকতে হবে। …কয়েক মাস আগে আরেক সভায় নিজের বাবা জিয়াউর রহমানকে ‘বাংলাদেশের প্রথম রাষ্ট্রপতি’ বলে দাবি করেন তারেক। সেই সঙ্গে বঙ্গবন্ধুকে ‘অবৈধ প্রধানমন্ত্রী’ বলেন। আর বঙ্গবন্ধুকে রাজাকার ঘোষণার আগে ‘বঙ্গবন্ধু বন্ধুকে বঙ্গবন্ধু না ডেকে‘পাকবন্ধু’ ডাকার জন্য দেশবাসীর প্রতি আহ্বান জানিয়েছেন চিকিৎসার নামে লন্ডনে পালিয়ে থাকা তারেক রহমান।